Forstår de som drar - Aftenposten
Forstår de som drar
Fredsprisvinner Lech Walesa er opptatt av et grenseløst Europa, og mener polakker må få reise når de får arbeidsmuligheter i utlandet.
Lech Walesa forstår at mange polakker reiser ut for å finne arbeid. Han tror bare halvparten vender tilbake til hjemlandet. smp-stories-top-widget
"Den grønne porten" viser inn til den gamle kongegaten i Gdansk. Et diskret messingskilt forteller at dette er Lech Walesas kontor. Opp fire trapper og forbi bilder av Walesa, kona Danuta, pave Johannes Paul og et krusifiks, finner vi ham.Fredsprisen viktig.I dag er det nøyaktig 23 år siden Lech Walesa som leder i fagforeningen Solidaritet mottok Nobels fredspris. Senere ble han polsk president. Presidenttittelen har han på livstid, men makten er borte. — Da jeg fikk prisen, var jeg svekket. Men den gjorde at jeg fikk krefter igjen. Takket være Nobelprisen fikk jeg krefter til å kjempe mot kommunismen, sier Walesa. - Hva synes du om årets fredsprisutdeling? - Jeg har alltid trodd det var en slags takk for en riktig fenomenal kamp, begynner han. - Her snakker man om et bankvesen, om å gi bort penger og så tjene på det. Jeg forstår det ikke helt, men jeg aksepterer det selvfølgelig. Det er kloke mennesker som deler ut prisen, sier Walesa. Den tidligere fagforeningskjempen svarer utålmodig mens tolken veksler mellom polsk og norsk. Han snakker ivrig om det han er mest opptatt av: Europa, globalisering, grenser som forsvinner, betydningen av å forstå den nye verden. I dag leder han en stiftelse i sitt eget navn, og bruker mesteparten av tiden til å reise rundt og holde foredrag.
Kan ikke tvinge.Karrièren startet som elektriker på Lenin-verftet i Gdansk. På det meste sto han i spissen for ti millioner fagorganiserte. Nå reiser mange av arbeiderne til Norge. - Norge er jo i nærheten, det er bedre arbeidsmuligheter der. Derfor reiser de. Vi har store problemer her hjemme og jobber fortsatt mye i den "gamle økonomien". - Er det problematisk at så mange reiser? - Ja, det er problematisk. Men se bare på verftet hvor jeg jobbet i 20 år. 98,5 prosent av alt vi produserte gikk til Sovjetunionen, og bare 1,5 prosent gikk vestover. Så falt kommunismen. Vi hadde produsert mange flinke folk, men hva skulle de gjøre? De drar dit det er arbeid, sier Walesa. - Skulle vi tvinge folk til å jobbe i Polen? Hvis de ikke kan jobbe i Polen og reiser ut i stedet, hjelper de det andre landet, og så hjelper de også indirekte Polen. - Tror du de vil komme tilbake?- Jeg tror 50 prosent kommer tilbake. Noen stifter kanskje familie i utlandet, eller barna begynner på skole der, slik at de blir. Dessuten er jo ikke avstandene så store lenger. Du kan spise frokost i Norge og middag i Gdansk. - Tror du at du selv ville reist hvis du var 25 år i dag? - Nei, for jeg har en alvorlig sykdom som heter patriotisme. Og jeg liker å være der hvor det er store utfordringer. Men når det er sagt, så flyttet jeg også fra min hjemby Dobrzyn og til Gdansk. Så det er egentlig vanskelig å si, sier Walesa.- Ikke invitert.Historier om polakker som jobbe for luselønn i Norge og bor elendig, overrasker ham ikke. - Det hadde selvsagt vært bedre om nordmennene flyttet ut i teltene og polakkene fikk bo i leilighetene, men slik er det jo ikke, ler Walesa. - De som begynner, får det alltid verst. Men det er noen som klarer seg bra. De blir klokere hver dag og begynner å kreve mer, og organiserer seg, sier han. - Det er blitt enkelt å komme seg fra Gdansk til Oslo. Har du tenkt deg til Norge? - Jeg har ikke fått noen invitasjon!Alltid beredt.Lech Walesa og kona Danuta bor fortsatt i Gdansk, mens de åtte barna er blitt voksne. Sønnen Jaroslaw er i ferd med å gjøre politisk karrière. Datteren Maria-Viktoria har akkurat deltatt i et polsk "Skal vi danse"- program, men jobber også på kontoret til faren. Men Walesa selv er ikke glemt. Alle har en mening om ham. Mange ser på ham som en levende legende og landsfader, andre mener han definitivt er gårsdagens mann. Da han stilte til valg i 2000, fikk han under én prosent oppslutning. Ekspresidenten er heller ikke med i Solidaritet lenger, og han har et anstrengt forhold til tvillingbrødrene som leder landet. Spørsmål om tvillingstyret bare fleiper han bort. - Det fødes jo også femlinger i Polen. Kanskje man kunne fått en hel regjering på den måten, ler han. - Kunne du selv tenke deg å gjøre politisk comeback?- Ikke egentlig, men jeg må alltid være klar. Jeg har jo flere medaljer enn Leonid Bresjnev! Men en gang jeg stilte til valg, fikk jeg én prosent oppslutning. Om jeg fikk gjøre noe, ville jeg ikke si nei. Jeg skal ikke ha betalt av noen, og vil ikke være redd for noen. Lech Walesa var i Polen da hans kone mottok Nobles fredspris på hans vegne i Oslo i 1983.
Kontoret til Lech Walesa ligger i den ærverdige Grønne porten i Gdansk.
Født 29. september 1943.Gift med Danuta, åtte barn. Elektriker på Lenin-verftet i Gdansk fra 1966.Leder forfagforeningen Solidaritet 1980. Ledet en rekke streiker, som spredte seg utover landet. Ble arrestert i 1981 da det ble innført unntakstilstand i Polen. Fikk Nobels fredspris i 1983. Kona Danuta kom til Oslo for å hente prisen. Presidenti Polen i 1990.Ble vraket i presidentvalget i 1995. Er nå frontfigur i Lech Walesa-stiftelsen.